Predkladacia správa

Uznesením vlády Slovenskej republiky č.1358 z  11. decembra 2002, ktorým bol schválený Plán legislatívnych úloh vlády Slovenskej republiky na rok 2003, bola Ministerstvu spravodlivosti SR uložená úloha vypracovať návrh zákona, s cieľom vykonať nariadenie Rady EHS č. 2137/85 o Európskom zoskupení ekonomických záujmov. 

Uvedeným  zákonom sa vykonáva Nariadenie Rady (EHS) č. 2137/85 z 25. júla 1985 o Európskom hospodárskom záujmovom združení (EEIG), ktoré slúži na užšiu spoluprácu  podnikateľských subjektov v rámci Spoločenstva. Umožňuje spájanie podnikateľských subjektov, či už ide o právnické osoby, alebo fyzické osoby s cieľom účinnejšie rozvíjať svoje podnikateľské aktivity. Jeho cieľom je rozvíjať podnikateľskú činnosť medzi podnikateľskými subjektami v rámci Spoločenstva.

Predkladaný návrh zákona  nezakladá zvýšenie nárokov na finančné prostriedky zo štátneho rozpočtu, z rozpočtov vyšších územných celkov a obcí a zvýšené nároky na pracovné sily a organizačné zabezpečenie, preto sa doložka nevyhotovuje.

	Návrh zákona je v súlade s  Ústavou, inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná.

	Prerokovanie návrhu zákona Radou hospodárskej a sociálnej dohody Slovenskej republiky nie je potrebné.